**Kocsi Református Egyházközség**

2898 Kocs, Kis út 14.

**A Vincze Imre Református Általános Iskola 2013/14-tanév I. félévi munkájának értékelése.**

1. **Bevezetés**

A Vincze Imre Református Általános Iskola 2013.szept 1-én megkezdte második tanévét. A nyár végén a parlament sok új jogszabályt hozott, amelyek jelentősen befolyásolta az iskolakezdést.

Bevezetésre került a Pedagógus életpályamodell, amely igazán dicsérendő dolog, de az is igaz, hogy négy lépcsőben kapják meg a tanárok a béremelést.

A heti kötött munkaidő 32 órára emelkedett a pedagógusoknál, amit az iskolában kell tölteni.

A pedagógusok túlóra és helyettesítési díjának kifizetése megszűnt.

Az általános iskoláknak délután 16 óráig kell az ellátást biztosítani. A szülőknek kérvényezni kell a felmentést a délutáni foglalkozások alól.

A mindennapos testnevelés az 1-2. és 5-6. évfolyamon került bevezetésre. Ha ez a program kiteljesedik a 8 évfolyamon, akkor nem tudjuk biztosítani a tanulóknak, hogy minden testnevelés óra tornateremben legyen. A jelenlegi tornaterem kapacitás csak egy osztály befogadására alkalmas. A külső sportpályák csak jó idő esetén használhatók.

Az új nemzeti alaptanterv szerinti tanítás az 1. és az 5. évfolyamon megkezdődött.

Az iskola működésének pénzügyi feltételeit Kocs Község Önkormányzata 2013 évben 4.7 millió forinttal támogatta, melyet a gyermekétkeztetésre használtunk fel.

Az iskola működését a Magyar Államkincstár által folyósított alap és kiegészítő normatív támogatásból biztosítottuk. a jelenlegi gyereklétszám alapján, hosszú távon biztosítottnak látszik az iskola finanszírozása.

A jogszabályoknak megfelelő személyi és tárgyi feltételekkel rendelkezik iskolánk. A szeptemberi kezdéshez igazítottuk az intézményi dokumentumokat, minden dolgozó megkapta az új munkaköri leírását.

A 2013/ 14-as tanévet a nyolc évfolyamon 8 osztállyal 2 napközis és 2 tanulószobai csoporttal kezdtük meg. A 7. évfolyamon a létszámok csökkenése a két osztály összevonását eredményezte. Jelenleg 30 fő.

Továbbra is működik a zeneiskolai képzés a Menner Bernát Zeneiskola tanárai hetente két alkalommal tartják a szolfézs előképző, valamint a zongora, hegedű és fafúvós hangszerek oktatását. Jelenleg 20 gyerek tanul. Sajnálatos az a körülmény, hogy a tanárok gyakran cserélődnek.

**2.Személyi feltételek- létszámadatok**

Tanulói létszám szept. 1-én 193 fő volt, ebből 33 tanuló Kömlődi és parnaki.

Az első félévben 4 alsó és 2 felsős tanuló távozott iskolánkból. Félév előtt 1 második osztályos kislány érkezett, így a félévi létszámunk 188 fő lett.

Vincze Imre Református Általános Iskola létszáma

2013/2014. tanév

|  |  |  |  |
| --- | --- | --- | --- |
| **évfolyam** | **lány** | **fiú** | **összesen** |
| ***1. évfolyam*** |  ***9*** | ***8*** | ***17*** |
| ***2. évfolyam*** |  ***10*** | ***9*** | ***19*** |
| ***3. évfolyam***  | ***8*** | ***12*** | ***20*** |
| ***4. évfolyam***  | ***16*** | ***8*** | ***24*** |
| **Alsó tagozat összesen** | ***43*** | ***37*** | ***80*** |
| ***5. évfolyam*** | ***11*** | ***14*** | ***25*** |
| ***6. évfolyam*** | ***10*** | ***18*** | ***28*** |
| ***7. évfolyam***  | ***20*** | ***10*** | ***30*** |
| ***8. évfolyam*** | ***9*** | ***16*** | ***25*** |
| ***Felső tagozat összesen*** | ***50*** | ***58*** | ***108*** |
| ***Mindösszesen*** | ***93*** | ***95*** | ***188*** |

Napközis tanulók:

1-4. oszt. napközisek száma: 21 fő

2. oszt: 12 fő

3. oszt: 13 fő

Tanulószoba:

5-6.oszt: 25 fő

7-8.oszt: 20 fő

Református hittanosok száma: 143 fő

Katolikus hittanosok száma: 45 fő

**3.Nevelési –oktatási feladataink:**

 Ebben az évben 8 osztályt tudtunk indítani.

Az engedélyezett heti óraszámunk 350 óra/hét. Ez tartalmazza a kötelező és választható tanórákat, a könyvtárműködést, a korrepetálásokat, sportköröket, csoportbontásokat a napközis és tanulószobai foglalkozásokat.

1. az új Nat és helyi pedagógiai programunk, tantervünk alapján az 1. és az 5. évfolyamon a kerettantervnek megfelelő nevelés-oktatás megkezdése.
2. Hit- és erkölcstan oktatás folytatása 1-8. évfolyamon.
3. Az egyházi ének bevezetése az 5. osztályban.
4. A református keresztyén szellemiség erősítése az intézmény életében.
5. Az intézmény munkatársainak keresztyén lelki közösséggé formálása.
6. A pedagógusok szakmai munkájában a szeretetre épülő keresztyén pedagógia érvényesüljön.
7. A gyermekek testi-szellemi nevelése mellett a lelki nevelés erősítése.
8. A mindennapos testnevelés bevezetése az 1-2. és az 5-6. évfolyamon.
9. A Fürkész Program indítása az 1. évfolyamon.
10. A sajátos nevelési igényű tanulók fejlesztésének áttekintése.
11. Az idegen nyelvek oktatásának fejlesztése.
12. A tanulók fizikai állapotának felmérésére történő felkészülés.
13. Felkészülés a 2014/15-as tanév új iskolai tankönyvrendelésére.
14. Az új kömlődi és parnaki tanulók beszoktatása az iskolai életbe.
15. A református iskolai működésből és célkitűzésből adódó feladatok.

**2013/2014-es tanév I. félévi tanulmányi eredménye**

|  |  |  |  |  |  |  |  |
| --- | --- | --- | --- | --- | --- | --- | --- |
| Tantárgy | 3. | 4. | 5. | 6. | 7. | 8. | Átlag |
| Magyar nyelv | 3.9 | 3.6 | 3.8 | 3.2 | 3.1 | 3.3 | **3.5** |
| Magyar irodalom | 4.4 | 4. | 4.3 | 3.4 | 3.4 | 3.8 | **4.** |
| Történelem |  |  | 3.6 | 2.7 | 2.8 | 3.3 | **3.1** |
| Angol  |  | 4.5 | 4. | 3.1 | 2.5 | 3.1 | **3.6** |
| Német |  | 4.5 | 4.3 | 3.4 | 3.1 | 2.8 | **3.6** |
| Matematika | 4. | 3.5 | 3.8 | 3.1 | 2.9 | 2.9 | **3.4** |
| Informatika |  | 4.5 | 4.6 | 4.3 | 3.9 | 4. | **4.3** |
| Természetismeret | 4.3 | 3.8 | 3.8 | 3.3 |  |  | **3.8** |
| Fizika |  |  |  |  | 3. | 3.2 | **3.1** |
| Biológia |  |  |  |  | 3.3 | 3.3 | **3.3** |
| Kémia |  |  |  |  | 2.9 | 3.1 | **3.** |
| Földrajz |  |  |  |  | 2.9 | 3.4 | **3.2** |
| Ének-zene | 4.3 | 4.5 | 4.5 | 4. | 3.9 | 4.1 | **4.2** |
| Rajz és vizuális kultúra | 4.5 | 4.4 | 3.6 | 3.3 | 3.2 | 3.6 | **3.8** |
| Technika és életvitel | 4.5 | 4.9 | 4.7 | 4.8 | 4.6 | 4.5 | **4.7** |
| Testnevelés | 4.6 | 4.9 | 4.6 | 4.2 | 4.1 | 4.5 | **4.5** |
| Etika Egyházi ének |  |  | 4.6 | 4. | 3.7 | 4. | **3.9****4.6** |
| Református hittan | 4. | 3.5 | 4.2 | 2.7 | 2.9 | 3.3 | **3.4** |
| Katolikus hittan | 4.2 | 3.6 | 4. | 3.1 | 5. | 4. | **3.5** |
| Tánc és dráma |  |  | 4.8 |  |  |  | **4.8** |
|  Hon és népismeret  |  |  |  | 2.9 |  |  | **2.9** |
| Mozgógép és média |  |  |  |  |  | 4.1 | **4.1** |
| Magatartás | 4.2 | 4.6 | 4.5 | 4.1 | 3.8 | 3.8 | **4.2** |
| Szorgalom | 4.3 | 4.1 | 4. | 3.3 | 3.2 | 3.2 | **3.7** |
| **Osztály átlag** | **4.3** | **4.2** | **4.2** | **3.5** | **3.4** | **3.6** | **3.7** |

**Az alsó tagozatos tanulók az első félévben az alábbi tanulmányi és sport versenyeken vettek részt:**

Kistérségi atlétika verseny Tata, Fiókmaratón futóverseny Nagyigmánd, mezei futóverseny Tata, Kistérségi Diákolimpiai labdarúgó bajnokság,

Hittanverseny házi fordulója és a megyei döntő, 1. helyezés 3. osztályos csapat. Csákainé Sz. Natália. Kölcsey levelezős verseny házi és megyei fordulója, Megyei mese és prózamondó verseny, 2. helyezés 2. osztályból Harangozó Kinga, 1. helyezés Kőkúti mesemondó verseny, Bekéné Patolcs Ilona. 2. helyezés 4. osztály Patolcs Irén. Országos Zsoltáréneklő verseny, Bronz és ezüstminősítés, Beke Ferenc. Országos Mesevetélkedő, Megyei Matematika Verseny. Olvass és alkoss házi verseny, Megyei Szépíró verseny, Töprengő házi verseny.

Ezeken kívül tanulóink közül sokan részt vesznek az Alma- Mater a Bendegúz és Egészséges Életmód nevű országos levelezős tanulmányi versenyeken, valamint a Faluház által meghirdetett versenyeken.

**A felső tagozatos tanulók az alábbi versenyeken vettek részt:**

Kistérségi atlétika verseny 3. helyezés Bán Istvánné, mezei futóverseny, labdarúgó diákolimpia, Nagyigmándi Fiókmaratón 1-3. helyezés Bán Istvánné, Bozsik Intézményi Labdarúgó Program.

Megyei hittanverseny 3. helyezés Csákainé Sz. Natália. Országos Zsoltáréneklő Verseny bronz és ezüstminősítés, Országos Egyháztörténeti levelezős verseny, Megyei német nyelvi verseny, Kölcsey anyanyelvi verseny, Megyei Matematika Verseny, Dadi Kistérségi Műveltségi Vetélkedő 1. helyezés, Kontráné Madari Piroska, Hébe Országos Földrajz Verseny, Földi János term. tud. verseny, Titok Országos Levelezős Tanulmányi Verseny (történelem, magyar, idegen nyelv tantárgyakból)

**Felső tagozatos munka:**

A felső tagozatban az 5. osztályban az új Nat szerint folyik a tanítás. A többi osztályban a régi tanterv szerint. A magasabb létszámú 6-7. osztályokban a csoportbontásban tanulják a gyerekek a magyar, történelem, matematika, természetismeret, kémia, biológia, földrajz tantárgyakat a technika és informatika mellett. Az 5. és a 8. osztályban az idegen nyelveken kívül nincs csoportbontás.

A 7-8. osztályban a kémia tantárgyat így Herczegné Bondor Márta tanárnő tanítja.

A 7-es biológiát Bán Istvánné, a 8-os biológiát Czérna Gábor. Az első féléves tapasztalatok szerint a tanulás-tanítás rendben folyik, ezekben az osztályokban.

 Czérna Gábor az 5. osztály vezetője és a történelem, természetismeret, hon és népismeret, valamint a 8. oszt. földrajz tantárgyakat tanítja. A délutáni tanulószobai foglalkozásokra is beosztást kapott.

A magyar nyelv és irodalomtanítást az 5-8. osztályokban Kontráné Madari Piroska végzi.

A 7-8. osztályban a fizika tantárgyat Slezsák Zsolt, a 5-8. osztályban a rajz tantárgyat Buktáné Fikner Piroska oktatja.

A felső tagozatos nevelő-oktató munka legfőbb célkitűzései a színvonalas szaktárgyi tanítás mellett a tanulók személyiségfejlesztése, a tanulási képességek fejlesztése volt.

Fontosnak tartjuk, hogy a tehetséges tanulóink bekapcsolódjanak a tanulmányi versenyekbe. A felső tagozatos munka egyik nehezen megoldható feladata a különböző tanulmányi szinten álló és eltérő képességekkel rendelkező tanulók tanórai munkájának megvalósítása.

A nyolcadikos tanulók a tanulószoba keretén belül középiskolai felkészítést is kaptak matematika és magyar tantárgyból.

Furákné Mózes Lilla gyógypedagógus hetente három nap 10 sajátos nevelési igényű tanuló egyéni oktatása mellett ellátja 3 fő tanulási és magatartási zavarral küzdő tanuló fejlesztését is. Ezen foglalkozások megtartása a Köznevelési Törvény alapján kötelező.

Az idei tanévben is kiemelt figyelmet fordított az iskolavezetés a tanítási órák és a délutáni foglalkozások ellenőrzésére. Ezen belül először az új pedagógusok tanóráit látogattuk, majd ezután természetesen minden további pedagógus kolléga óráján bent voltunk. Az óralátogatásokon Roboz Péter lelkipásztor is többnyire részt vett. A látogatások, ellenőrzések tapasztalatait közösen értékeltük.

HATÁROZAT

A fenntartásunkban működő **Vincze Imre Református Általános Iskola** (2898. Kocs, Szabadság tér 6.) pedagógiai-szakmai munkáját eredményesnek ítéljük. Az intézmény Pedagógiai Programjában rögzített, és a jogszabály által meghatározott, kötelező feladatait megvalósítja.

INDOKLÁS

2011. évi CXC. törvény 83. § (2) *h)* értelmében a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét, valamint a 85. § (3) bekezdés alapján a fenntartó a honlapján, annak hiányában a helyben szokásos módon nyilvánosságra hozza a nevelési-oktatási intézmény munkájával összefüggő értékelését.

Határozatunkat, az intézmény működése, és a vezető által készített intézményi beszámolókra tekintettel hoztuk meg.

Kelt: Kocs, 2014. április 28.

 Maller József s.k. Roboz Péter s.k.

 a Fenntartó képviseletében a Fenntartó képviseletében

 Gondnok Lelkipásztor

 PH